TELŠIŲ RAJONO SAVIVALDYBĖS

TARYBA

SPRENDIMAS

DĖL TELŠIŲ RAJONO SAVIVALDYBĖS TARYBOS 2006 M. SPALIO 19 D. SPRENDIMO NR. 419 „DĖL TELŠIŲ MIESTO PAVIRŠINIŲ (LIETAUS) NUOTEKŲ TINKLŲ IR ĮRENGINIŲ SISTEMOS EKSPLOATAVIMO TAISYKLIŲ PATVIRTINIMO“ PAKEITIMO

2014 m. balandžio 24 d. Nr. T1-131

Telšiai

Telšių rajono savivaldybės taryba n u s p r e n d ž i a:

Pakeisti Telšių miesto paviršinių (lietaus) nuotekų tinklų ir įrenginių sistemos eksploatavimo taisykles, patvirtintas Telšių rajono savivaldybės tarybos 2006 m. spalio 19 d. sprendimu Nr. 419 „Dėl Telšių miesto paviršinių (lietaus) nuotekų tinklų ir įrenginių sistemos eksploatavimo taisyklių patvirtinimo“:

1. Pakeisti 4 punktą ir išdėstyti jį taip:

„4. Paviršinės (lietaus) nuotekos – ant urbanizuotos teritorijos paviršiaus (išskyrus žemės ūkio naudmenas ir žaliuosius plotus) patenkantis kritulių ir kitoks (nuo teritorijų dangos ar transporto plovimo, laistymo ir pan.) vanduo“.

2. Papildyti 4¹ punktu:

„4¹. Žalieji plotai – įrašyti į Nekilnojamojo turto kadastrą želdynų plotai“

Savivaldybės meras	Vytautas Kleiva